کۆلێژی ئییتن
کۆلێژی ئییتن (بە ئینگلیزی: Eton College) قوتابخانەیەکی گشتییە لە ئییتن، لە ناوچەی بارکشە، لە ئینگلتەرا. لە ساڵی ١٤٤٠ لەلایەن پاشا ھێنری شەشەمەوە دامەزراوە لەژێر ناوی کۆلێژی کینگێسی خانمەکەی ئێمەی ئییتن لە تەنیشت ویندێزۆر، کە وەک دامەزراوەیەکی خوشکی کۆلێژی کینگ، کامبریج دامەزراوە، کە وای کردووە ببێتە ١٨هەم کۆنترین کۆنفڕانسی بەڕێوەبەری قوتابخانە (بە کورتکراوەی ئینلگیزی HMC). ئییتن بە تایبەتی بە مێژوو و سامان و دەرچووانی بەناوبانگ ناسراوە، کە بە دەرچوەکانی دەوترێت کۆنە ئیتۆنیی.

ئییتن یەکێکە لە تەنها سێ قوتابخانەی گشتی، لەگەڵ هارۆ (١٥٧٢) و ڕادلی (١٨٤٧)، کە نەریتی قوتابخانەی کوڕانی بە بەشی ناوخۆییەوە پاراستووە، واتە کوڕە قوتابیەکانی حەوت ڕۆژ لە هەفتەیەکدا لە قوتابخانەکەدا لە بەشی ناوخۆیین. ئەوانی تر (وەکوو ڕۆگبی لە ساڵی ١٩٧٦، چارتەرھۆز لە ساڵی ١٩٩١، وێستمینتەر لە ساڵی ١٩٣٣، و شڕوسبێری لە ساڵی ٢٠١٥) لەو کاتەوە بوون بە خوێندنی تێکەڵ یان، لە حاڵەتی وینچێستەر، لە ساڵی ٢٠٢١ەوە لەژێر گواستنەوەدان بۆ ئەو بارودۆخە. ئییتن سەرۆک وەزیران، سەرکردەکانی جیهان، براوەی خەڵاتی نۆبڵ، ئەکتەرانی خەڵاتی ئۆسکار و براوەی بافتا، و نەوەی ئەرستۆکراتی پەروەردە کردووە، کە بە "پەرستاری دەوڵەتدارانی ئینگلتەرا" ناودەبرێت.

قوتابخانەکە گەورەترین قوتابخانەی کە داخلی هەیە لە ئینگلتەرا پێش میڵفیڵد و ئۆندڵ. ئییتن لە ساڵێکدا ٤٦،٢٩٦ پاوەند (١٥،٤٣٢ پاوەند بۆ هەر سێمستەرێک، لەگەڵ سێ خول لە ساڵێکی ئەکادیمی، بۆ ٢٠٢٢/٢٣). ئییتن بە شەشەم گرانترین قوتابخانەی نیشتەجێبوونی HMC لە بەریتانیا لە ساڵی ٢٠١٣-١٤ ناسراوە؛ لەگەڵ ئەوەشدا، قوتابخانەکە هەندێک لە کوڕانی وەرگرتووە کە داهاتێکی مامناوەندی دایک و باوکییان هەیە: لە ساڵی ٢٠١١دا بڵاوکرایەوە کە نزیکەی ٢٥٠ کوڕ یارمەتی دارایی "زۆر"یان لە قوتابخانەکە وەرگرتووە، ئەو ژمارەیە بەرزبووەوە بۆ ٢٦٣ قوتابی لە ساڵی ٢٠١٤، کە دەکاتە بەنزیکەی ٦٠٪ی یارمەتی قوتابخانە وەردەگرن، لەکاتێکدا ٦٣ کوڕی تر خوێندنەکەیان بەخۆڕایی وەرگرتووە. ئییتن هەروەها پلانی ڕاگەیاندووە بۆ زیادکردنی ژمارەکە بۆ نزیکەی ٣٢٠ قوتابی، کە ٧٠ خوێندکاریان بەخۆڕایی خوێندوویانە، بە مەبەستی ئەوەی ژمارەی ئەو قوتابیانەی یارمەتی دارایی لە قوتابخانەکە وەردەگرن بەردەوام بێت لە زیادبوون.

مێژوو 

کۆلێژی ئییتن لەلایەن شا هێنری شەشەمەوە دامەزرا وەک قوتابخانەیەکی خێرخوازی بۆ دابینکردنی پەروەردەی خۆڕایی بۆ ٧٠ کوڕە هەژار کە دواتر دەچوونە کینگز کۆلێژ لە کامبریج، کە لەلایەن هەمان پاشاوە دامەزراوە لە ١٤٤١. هێنری کۆلێژی ڤینچێستەر وەک مۆدێلێک بۆ خۆی برد، چەندین جار سەردانی دەکرد، یاساکانی قەرز کرد و بەڕێوەبەری قوتابخانەکە و هەندێک لە زاناکانیشی لابرد بۆ دەستپێکردنی قوتابخانە نوێکەی.

تێبینیەکان

سەرچاوەکان 

وتارەکان بە دەقی زمانی لاتینی
ئەو پۆتانانەی لەسەر ویکیدراوە ھەن
Infobox mapframe without OSM relation ID on Wikidata